Bismillaahi Rahmaani Rahiimi
Qaala Abdul Rahmaani
Ɗi'i Pularji ko sifagol fii ɓure Cerno Muhummadu Samba Mombeya,
wallifiiɗo yimre pular witeende Oogirde Malal,
jaabitagol toraare ko goɗɗo torii lan
yo mi windu fii oo Shaykhuujo.
Giɗo an toriiɗon windugol fii Cerno Samba
A aaninan sabu hay mo etike o waawataa.
Kono non mi yewtay seeɗa fii wata wii mi
yawiti toraare maa nden felaa mi, mi suusataa.
Faalaaɗo halde sifoo e hunduko gande
oo
Tuutaaɗe hunduko makko yoora o gaynataa.
Faalaaho windude linta ɓure oo winditoo
Ndaha ɓeeɓa hara karambol siwaa ko o windata.
O yahiino Mortani Fuuta
Tooro e Maasina
Waliyaaɓe ɗen leyɗeele mani mo ko hattataa.
Nde o artunoo o darii kisan
fii jannugol.
Nooneeji gande si Fuuta nootii yeddataa.
Nde o taskinoo fii faamugol Arabuure nden
Hino yanga yimɓe o wallifii ko ɓe faamata.
Si a faala faamude Figh'ha
maa Tawhiidi on
Ger jangoyaa Oogirde makko a ninsata.
Dewe diina ɗen wa no julde en maa korka en
Maa zakka en maa hajju fow hino fensitaa.
Fii dewle maa fii cerle maa fii wondigal
Maa muudo maa fii layya huunde o accataa.
Cernoojo Samba ko maayo mango ngo ɓeeɓata.
Luggeendi maggo mutoowo ndilli o hewtata.
Ndankaa maggo ko kaŋe lu'u lu'u lancitaa.
Dow mun a hoccay tun tafaaɗo mo bontataa.
Iskin ko oo woni tulde gandal sellungal.
Ko e defte selluɗe ken o siiwi o faljata.
Himo ɓurdi wallifinooɓe fawde
o wallifii
Teddinde ɗengal e saakude ngal fitaa
Andinde yimɓe mo wallifori ngal yaltinay
Ma'anaaji wonɗi e ɗenɗe luttuɗe fensita
Yimugol pular tafugol ƴial waɗugol
misal
Firo mas'alaaji jiɓayɗi sergita fensita.
Kala wallifiiɗo pular e Fuuta yo
jarnu o'o
sabu felmagol hino metti fii hino fellitaa.
Fii makko fillete fillitee haa leydi
ndin
Taggee ndi ɓaaree duuɓi dunti o majjataa.
Si tawiino wallifinooɓe
jaɓuno ɓe ñemba oo
Ɗengal pular gila ɗun haray yaajii fota.
Si a jangu ndee Oogirde makko a oogiday
E malal a waajoto aaguyeeɓe ɓe feewita.
Si a jangu ndee Oogirde makko a eggiray
ma'anaaji mayre no yirruɗaa hara sattataa.
Ndee yimre makko mo sarƴi nde si o
rondu mbabba
E wawde mun dongal mba daroto mba sottataa.
Min Aabidul'Rahmaani min miɗoo seeditii
E gimol pular ɓuri oo yi'aaka mi hersataa.
Miɗo hamdinoo miɗo shukra Allah
mi juula non
E Muhammadun neldaaɗo goonga mo raytataa.
Miɗo watta ɗon ɓeynguure makko
e yimɓe makko
Yo Jooma juulu e mabɓe haa tuma immitaa.
Konaakiri, ñande Alkamisa 21 Uttu 1980.
Alhajji Cerno Abdurahmaani Bah
Yimbhe jindoobhe hara no haala piiiji ko rewra
wol_Latn wol_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn nno_Latn som_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn lmo_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn crh_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn grn_Latn wol_Latn fuv_Latn